
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 70 

7 Απριλίου 1998 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


72. Χρήση του όρου «Επιμελητήριο» από την ΕΛΛΗ- 

ΝΟ ΟΥΚΡΑΝΙΚΗ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ 
ΕΝΩΣΗ. 1 

73. Κατάργηση του Σταθμού Τεχνολογίας Πολλαπλα¬ 
σιαστικού Υλικού. 2 

74. Οργανισμοί οργανώσεως και λειτουργίας των 

Παιδικών Εξοχών για το έτος 1998. 3 

75. Ίδρυση Τμήματος Μεταγωγών Δικαστηρίων Ιωαν- 

νίνων. 4 

76. Προσαρμογή της ελληνικής νομοθεσίας στην οδη¬ 

γία 95/18/ΕΚ του Συμβουλίου της Ευρωπαϊκής 
Ένωσης της 19ης Ιουνίου 1995, σχετικά με τις ά¬ 
δειες σε σιδηροδρομικές επιχειρήσεις. 5 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑΤΑ ΥΠ’ ΑΡΙΘ. 72 

Χρήση του όρου «Επιμελητήριο» από την ΕΛΛΗΝΟ-ΟΥΚ- 
ΡΑΝΙΚΗ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ ΕΝΩΣΗ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου βπαράγρ. 3του Ν. 2081/92 
«Ρύθμιση του θεσμού των Επιμελητηρίων, τροποποίηση 
των διατάξεων του Ν. 1712/87 για εκσυγχρονισμό... και 
άλλες διατάξεις» (ΦΕΚ 154/Α). 

2. Την αριθμ. 209/1997 απόφαση του Μονομελούς 
Πρωτοδικείου Πειραιώς με την οποία εγκρίθηκετο κατα¬ 
στατικό του ανωτέρω σωματείου. 

3. Το άρθρο 1 παράγρ. 2ατου Ν. 2469/97 «Περιορισμός 
και βελτίωση της αποτελεσματικότηταςτων κρατικών δα¬ 
πανών και άλλες διατάξεις» (Α/38). 

4. Το γεγονός ότι από τις διατάξεις του παρόντος δια¬ 
τάγματος δεν προ καλείται δαπάνη σε βάρος του κρατι¬ 
κού προϋπολογισμού. 

5. Το Π.Δ. 27/96 «Συγχώνευση των Υπουργείων Του¬ 
ρισμού, Βιομηχανίας - Ενέργειας και Τεχνολογίας και 
Εμπορίου, στο Υπουργείο Ανάπτυξης» (ΦΕΚ 19/Α). 

6. Την κοινή απόφαση αριθμ. 114/96 (ΦΕΚ 924/Β) 


Πρωθυπουργού και Υπουργού Ανάπτυξης, σχετικά με α¬ 
νάθεση αρμοδιοτήτων στους Υφυπουργούς Ανάπτυξης. 

7. Την αριθμ. 120/1998 γνωμοδότηση του Συμβουλίου 
της Επικράτειας με πρόταση του Υφυπουργού Ανάπτυ¬ 
ξης, αποφασίζουμε: 

Επιτρέπεται στην ΕΛΛΗΝΟ-ΟΥΚΡΑΝΙΚΗ ΕΜΠΟΡΙΚΗ 
ΚΑΙ ΒΙΟΜΗΧΑΝΙΚΗ ΕΝΩΣΗ να χρησιμοποιεί τον τίτλο 
«ΕΛΛΗΝΟ-ΟΥΚΡΑΝIΚΟ ΕΠΙΜΕΛΗΤΗΡΙΟ». 

Στον Υφυπουργό Ανάπτυξης, αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 26 Μαρτίου 1998 
0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΑΝΑΠΤΥ-ΗΣ 

ΜΙΧΑΛΗΣ ΧΡΥΣΟ ΧΟΪΔΗΣ 
-»- 

( 2 ) 

ΠΡΟΕΔΡΙΚΟ ΔΙΑΤΑΓΜΑΤΑ ΥΠ' ΑΡΙΘ. 73 

Κατάργηση του Σταθμού Τεχνολογίας Πολλαπλασιαστι¬ 
κού Υλικού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 20 του Ν. 2503/1997 «Διοίκηση, οργά¬ 
νωση, στελέχωση της Περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις» (Α’ 107), σε 
συνδυασμό με τις διατάξεις της παρ. 6 του άρθρου 1 του 
ιδίου νόμου. 

β) Του άρθρου 29Ατου Ν. 1558/1985 «Κυβέρνηση και 
Κυβερνητικά όργανα» (Α’ 137), όπως το άρθρο 29Α προ¬ 
στέθηκε με το άρθρο 27 του Ν. 2081/1992 «Ρύθμιση του 
θεσμού των Επιμελητηρίων, τροποποίηση του Ν. 1721/- 
1987 για τον εκσυγχρονισμό των επαγγελματικών οργα¬ 
νώσεων των εμπόρων, βιοτεχνών και λοιπών επαγγελμα- 
τιών και άλλες διατάξεις» {Α’ 154) και τροποποιήθηκε με 
το άρθρο 1 του Ν. 2469/1997 «Περιορισμός και βελτίωση 
της αποτελεσματικότητας των κρατικών δαπανών και άλ¬ 
λες διατάξεις» (Α’ 38). 

2. Τη ΔΙΔΚ/Φ. 1/20199/5.9.1997 απόφαση του Πρωθυ¬ 
πουργού και του Υπουργού Εσωτερικών. Δημόσιας Διοί¬ 
κηση και Αποκέντρωσης «Ανάθεση αρμοδιοτήτων 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΏΤΟ) 


Υπουργού Εσωτερικών, Δημόσιας Διοίκησης και Αποκέν¬ 
τρωσης στους Υφυπουργούς Εσωτερικών, Δημόσιας 
Διοίκησης και Αποκέντρωσης» (Β' 801), όπως τροποποιή¬ 
θηκε με τη ΔΙΔΚ/Φ. 1/23470/20.10.1997 όμοια απόφαοη 
(Β’ 924). 

3. Την 1107147/1239/0006Α/4.10.1996 απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (Β’ 922). 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρα¬ 
τικού Προϋπολογισμού. 

5. Την 24/1998 γνωμοδότηση του Συμβουλίου της Επι¬ 
κράτειας, με πρόταση του Υπουργού Γεωργίας και των 
Υφυπουργών Εσωτερικών, Δημοσίας Διοίκησης και Απο¬ 
κέντρωσης και Οικονομικών, αποφασίζουμε: 

Αρθρο 1 

1. Με το παρόν Προεδρικό Διάταγμα καταργείται 
ο Σταθμός Τεχνολογίας Πολλαπλασιαστικού Υλικού 
(ΣΤΕ.Π.Υ,)που συστήθηκε με το Π.Δ. 578/1984 «Σύσταση 
Σταθμού Τεχνολογίας Πολλαπλασιαστικού Υλικού» (Α 
206) και αποτελεί γενική περιφερειακή υπηρεσία του 
Υπουργείου Γεωργίας. Οι αρμοδιότητες του καταργού- 
μενου Σ.ΤΕ.ΠΎ. ασκούνται από το Εθνικό Ίδρυμα Αγρο¬ 
τικής Έρευνας. 

2. Το προσωπικό που υπηρετεί στο Σταθμό Τεχνολογίας 
Πολλαπλασιαστικού Υλικού μετατίθεται, από την κατάρ¬ 
γηση του Σταθμού, σε άλλη υπηρεσία του Υπουργείου 
Γ εωργίας. 

3. Οι κτιριακές, θερμοκηπιακές και λοιπές εγκαταστά¬ 
σεις καθώς και η λοιπή κινητή και ακίνητη περιουσία, που 
κατά χρήση ανήκει στο Σ.ΤΕ.ΠΥ., προέρχεται κατά χρήση 
στο Σταθμό Ελέγχου Σπόρων, με βάση πρωτόκολλο πα¬ 
ράδοσης και παραλαβής που υπογράφεται από τους 
Προϊσταμένους του Σ.ΤΕ.Π.Υ. και του Σταθμού Ελέγχου 
Σπόρων. 

4. Το κάθε φύσης γενετικό υλικό, καθώς και οι διάφορες 
κατηγορίες σποροπαραγωγικού υλικού περιέχονται στο 
κατά Νόμο αρμόδιο Εθνικό Ίδρυμα Αγροτικής Έρευνας 
(ΕΘ.1.ΑΓ.Ε.) με βάση πρωτόκολλο παράδοσης και παρα¬ 
λαβής, που υπογράφεται από τον Προϊστάμενο του 
Σ.ΤΕ.Π.Υ. και εκπρόσωπο του ΕΘ. ί.ΑΓ.Ε. 

Άρθρο 2 

Από την δημοσίευση του παρόντος διατάγματος καταρ- 
γούνται: 

α) Το Π.Δ. 578/1984 (Α 206). 

β) Κάθε γενική ή ειδική διάταξη Π. Δ/τος ή υπουργικής 
απόφασης που είναι αντίθετη προς τις διατάξεις του πα¬ 
ρόντος ή ρυθμίζει διαφορετικά τα θέματα που διέπονται 
από το παρόν διάταγμα. 

Στον Υπουργό Γεωργίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 18 Μαρτίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ ΕΣΩΤΕΡΙΚΩΝ. ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΣΤΑΥΡΟΣ ΜΠΕΝΟΣ ΝΙΚ. ΧΡΙΣΤΟΔΟΥΛΑΚΗΣ 

ΓΕΩΡΓΙΑΣ 

ΣΤΕΦ. ΤΖΟΥΜΑΚΑΣ 


(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 74 

Οργανισμοί οργανώσεως και λειτουργίας των Παιδικών 

Εξοχών για το έτος 1998. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 3 παρ. 2 του Ν. 749/48 «Περί Παιδικών 
Εξοχών και Ειδικών Εστιών Σιτίσεως Παίδων» (ΦΕΚ 
200/48 Τ.Α’). 

β) του άρθρου 1 παρ. 1 εδαφ. (δ) του Ν.Δ. 1379/73 «περί 
Συμβουλίων και Επιτροπών αρμοδιότητας Υπουργείου 
Κοινωνικών Υπηρεσιών» (ΦΕΚ 87/73 τ. Α'). 

γ) του άρθρου 23 (παρ. 1 εδαφ. στ’) του Ν. 1558/85 
«Κυβέρνηση και Κυβερνητικά Όργανα» (ΦΕΚ 137/85τ.Α'). 

δ) του άρθρου 5του Π.Δ/τος 437/1985 «Καθορισμός και 
ανακατανομή αρμοδιοτήτων των Υπουργείων» (ΦΕΚ 
157/85 τ.Α'). 

ε) του άρθρου 29 Ατού Ν. 1558/85 όπως προσετέθη με 
το άρθρο 27 του Ν. 2081/92 με το οποίο καθορίζεται ο έ¬ 
λεγχος των δαπανών που προκαλούν οι κανονιστικές δι¬ 
οικητικές πράξεις (ΦΕΚ 154/92 τ.Α’) και της παρ. 2του άρ¬ 
θρου 1 του Ν. 2469/97. 

2. Για την υλοποίηση του προγράμματος των παιδικών 
εξοχών έτους 1998 το ύψος της δαπάνης προσδιορίζεται 
στο ποσό του ενός δισεκατομμυρίου εκατό εκατομμυ¬ 
ρίων δραχμών (1.100.000.000) περίπου και η σχετική πί¬ 
στωση έχει προβλεφθεί στον ΚΑΕ 2343 του Φ 220 του 
προϋπολογισμού εξόδων του Υπουργείου Υγείας και 
Πρόνοιας. 

3. Τα με αριθμ. ΜΠ/48/8.1.9Θ, 2308/29.12.97 έγγραφα 
του ΠΙΚΠΑ και του ΚΚΟΝ αντίστοιχα, με τα οποία τα 
Ιδρύματα αυτά αποδέχονται την ανάθεση της ο ργάνωσης 
και λειτουργίας των Παιδικών Εξοχών του Κρατικού 
Προγράμματος αρμοδιότητας Υπουργείου Υγείας και 
Πρόνοιας κατά την κατασκηνωτική περίοδο 1998. 

4. Την αριθμ. 146/1998 γνωμοδότηση του Συμβουλίου 
της Επικράτειας με πρόταση του Υπουργού Υγείας και 
Πρόνοιας, αποφασίζουμε: 

Άρθρο μόνο 

Το Πατριωτικό Ίδρυμα Κοινωνικής Πρόνοιας και Αντιλή- 
ψεως (Π.Ι.Κ,Π.Α.) και το Κοινωνικό Κέντρο Οικογένειας 
και Νεότητας (Κ.Κ.Ο.Ν.) αναλαμβάνουν την οργάνωση 
και λειτουργία των Παιδικών Εξοχών του Κρατικού 
Προγράμματος αρμοδιότητας Υπουργείου Υγείας και 
Πρόνοιας κατά την κατασκηνωτική περίοδο 1998. 

Στον Υπουργό Υγείας και Πρόνοιας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 26 Μαρτίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΥΓΡΙΑΣ ΚΑΙ ΠΡΟΝΟΙΑΣ 

ΚΩΝΣΤ. ΓΕΙΤΟΝΑΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

(4) 

ΠΡΟΕΔΡΙΚΟ ΔΙΑΤΑΓΜΑΤΑ ΥΠ’ ΑΡΙΘ. 75 
Ίδρυση Τμήματος Μεταγωγών Δικαστηρίων Ιωαννίνων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11, παρ. 1, εδάφ. α και β 
του Ν. 1481/1984 «Οργανισμός Υπουργείου Δημόσιας 
Τάξης» {Α' 152), όπως αντικαταστάθηκε με το άρθρο 1 
παρ. 1 του Ν. 1590/1986 (Α’ 49). 

2. Τις διατάξεις του Π.Δ. 137/1986 «Συγκρότηση Γενικής 
Γραμματείας Δημόσιας Τάξης σε Υπουργείο Δημόσιας 
Τάξης» (Α' 51). 

3 Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α’ 137), το οποίο 
προστέθηκε με το άρθρο 27του Ν. 2081/1992 (Α’ 154) και 
τροποποιήθηκε με το άρθρο 1, παρ. 2, εδάφ. α του Ν. 
2469/1997 (Α’ 38). 

4. Τις διατάξεις του Π.Δ. 82/1993 «Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουρ¬ 
γείων Προεδρίας της Κυβέρνησης και Δημόσιας Τάξης» 
(Α’ 36). 

5. Τις διατάξεις του άρθρου 22 παρ. 3 του Ν. 2362/1995 
«Περί Δημοσίου Λογιστικού, Ελέγχου των δαπανών του 
Κράτους και άλλες διατάξεις» (Α' 247). 

6. Την υπ’ αριθμ. 1 1071 47/1239/0006Α/4.10.1996 (ΦΕΚ 
922/Β/7.10.1996) απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών». 

7. Το γεγονός ότι από τις διατάξεις του παρόντος δια¬ 
τάγματος προκαλούνται σε βάρος του κρατικού προύπο- 
ογισμού για το οικονομικό έτος 1998 δαπάνες ύψους 
37.000.000 δρχ. περίπου εκ των οποίων οι λειτουργικές 
δαπάνες των ΚΑΕ 0721, 0824, 0831, 0832, 0861, 1111, 
1112, 1113, 1231, 1322. 1511, 1512 και 1699 προβλέπο- 
νται στον κρατικό Π/Υ εξόδων έτους 1998 Ε.Φ. 3-110 
«ΕΛΛΗΝΙΚΗ ΑΣΤΥΝΟΜΙΑ» και η δαπάνη του ΚΑΕ 0851 θα 
αντιμετωπισθεί με αντίστοιχη μείωση - ακύρωση ομοει- 
δώνδαπανώνπουέχουνπροβλεφθεί, γιατο έτος 1999 και 
καθένα από τα επόμενα έτη προκαλούνται δαπάνες ύ¬ 
ψους 16.000.000 δρχ. περίπου οι οποίες θα προβλέπονται 
από τους κατ’ έτος προϋπολογισμούς εξόδων Ε.Φ. 43 - 
110 «ΕΛΛΗΝΙΚΗ ΑΣΤΥΝΟΜΙΑ» και θα αντιμετωπίζονται α¬ 
πό τις πιστώσεις που θα εγκρίνονται για το σκοπό αυτό 
(λειτουργικές δαπάνες). 

8. Την υπ’ αριθμ. 80/1998 γνωμοδότηση του Συμβου¬ 
λίου της Επικράτειας, ύστερα από πρόταση του Υπουρ¬ 
γού Δημόσιας Τάξης και του Υφυπουργού Οικονομικών, 
αποφασίζουμε: 

Άρθρο 1 

Ίδρυση - Αρμοδιότητες 

1. Ιδρύεται Τμήμα Μεταγωγών Δικαστηρίων Ιωαννίνων 
με έδρα τα Ιωάννινα, το οποίο υπάγεται διοικητικά στην 
Αστυνομική Διεύθυνση Ιωαννίνων. 

2. Το Τμήμα Μεταγωγών Δικαστηρίων Ιωαννίνων είναι 
αρμόδιο για την εκτέλεση των μεταγωγών κρατουμένων, 
την τή ρηση της τάξης στις συνεδριάσεις των δικαστηρίων 
και τη φρούρηση των καταδίκων κα υποδίκων. Η αρμο¬ 


διότητα του Αστυνομικού Τμήματος Ιωαννίνων για τα θέ¬ 
ματα αυτά εφεξής καταργείται. 

Αρθρο 2 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 26 Μαρτίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑ! Τ ΑΞΗΣ 

Ν1Κ ΧΡΙΓΓΟΔΟΥΛΑΚΗΣ ΓΕΩΡΓΙΟΣ ΡΩΜΑΙΟΣ 

-♦- 

(5) 

ΠΡΟΕΔΡΙΚΟ ΔΙΑΤΑΓΜΑΤΑ ΥΠ’ ΑΡΙΘ. 76 

Προσαρμογή της ελληνικής νομοθεσίας στην οδηγία 

95/18/ΕΚ του Συμβουλίου της Ευρωπαϊκής Ένωσης 

της 19ης Ιουνίου 1995, σχετικά με τις άδειες σε σιδη¬ 
ροδρομικές επιχειρήσεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 του Ν. 1338/1983 
Εφαρμογή του κοινοτικού δικαίου" (Α’ 34), όπως αυτές έ¬ 
χουν αντικατασταθεί καιτροποποιηθεί με το άρθρο 6 παρ. 
4 του Ν. 1440/1984 και 19 του Ν. 2367/1995 (Α' 261) και 
το υ άρθ ρου 3 όπως ανπκατεστάθη με το άρθ ρο 65 του Ν. 
1892/1990 (Α’ 101) 

2. Το άρθρο 29Α του Ν. 1558/1985 "Κυβέρνηση και 
Κυβερνητικά Όργανα” (Α’ 137), όπως αυτό συμπληρώθη¬ 
κε με το άρθρο 27 του Ν. 2081/1992 (Α’ 154) και αντικατα- 
στάθηκεμετο άρθρο 1 παρ.2ατου Ν.2469/97 (Α’ 38). 

3. Το Π.Δ 324/1996 (Α’ 220) «για την εναρμόνιση του 
Ελληνικού Δικαίου με την Οδηγία 91/440 ΕΟΚτης 29ης 
Ιουνίου 1991 για την ανάπτυξη των Κοινοτικών Σιδηρο¬ 
δρόμων”. 

4. Την 566/1996κοινή απόφαση του Πρωθυπουργού και 
του Υπουργού Μεταφορών και Επικοινωνιών “Καθορι¬ 
σμός αρμοδιοτήτων του Υφυπουργού Μεταφορών και 
Επικοινωνιών Εμμανουήλ Λουκάκη” (Β’ 910). 

5. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του 
Κρατικού Προϋπολογισμού. 

6. Την 78/1998 γνωμοδότηση του Συμβουλίου της Επι¬ 
κράτειας μετά από πρόταση του Υπουργού Εθνικής 
Οικονομίας και του Υφυπουργού Μεταφορών και Επικοι¬ 
νωνιών, αποφασίζουμε; 

ΚΕΦΑΛΑΙΟ I 

Σκοπός - Ορισμοί - Πεδίο εφαρμογής 
Άρθρο 1 

Σκοπός του παρόντος διατάγματος είναι η προσαρμο¬ 
γή της ελληνικής νομοθεσίας προς τις διατάξεις της οδη - 
γίας 95/ 18/ΕΚ "σχετικά με τις άδειες σε σιδηροδρομικές 
επιχειρήσεις", του Συμβουλίουτης 19ης Ιουνίου 1995που 

δημοσιεύθηκε στην Ελληνική γλώσσα στην Επίσημη 
Εφημερίδα των Ευρωπαϊκών Κοινοτήτων (Ε 143/27.6.95, 
σελ. 70). 

Άρθρο 2 

Για τους σκοπούς του παρόντος διατάγματος ως: 
α) "σιδηροδρομική επιχείρηση”, νοείται κάθε ιδιωτική ή 
δημόσια επιχείρηση η κύρια δραστηριότητα της οποίας 
συνίσταται στην παροχή υπηρεσιών σιδηροδρομικής με¬ 
ταφοράς εμπορευμάτων ή/και επιβατών, υπό την προϋ¬ 
πόθεση ότι η επιχείρηση αυτή εξασφαλίζει υποχρεωτικά 
και την έλξη. 

β) “άδεια”, ορίζεται η έγκριση που χορηγείται από ένα 
κράτος μέλος της Ευρωπαϊκής Ένωσης σε μια επιχείρη¬ 
ση, με την οποία αναγνωρίζεται η ιδιότητά της ως σιδηρο¬ 
δρομικής επιχείρησης. Η ιδιότητα αυτή μπορεί να περιο¬ 
ριστεί στην παροχή ορισμένων μόνον ειδών υπηρεσιών. 

γ) "φορέας χορήγησης της άδειας”, ορίζεται το Υπουρ¬ 
γείο Μεταφορών και Επικοινωνιών, στο οποίο ανατίθεται 
η έκδοση των αδειών εκμετάλλευσης σιδηροδρομικών 
μεταφορών. 

δ) “αστικές και προαστειακές υπηρεσίες", νοούνται οι υ¬ 
πηρεσίες μεταφορών που εξυπηρετούν τις ανάγκες ενός 
αστικού κέντρου ή μιας αστικής περιοχής καθώς και τις α¬ 
νάγκες μεταφορών ανάμεσα στο εν λόγω κέντρο ή περιο¬ 
χή και τα προάστειά τους. 

ε) “περιφερειακές υπηρεσίες”, νοούνται οι υπηρεσίες 
μεταφορών που αποσκοπούν στην εξυπηρέτηση των α¬ 
ναγκών μεταφορών μιας περιοχής”. 

Άρθρο 3 

1. Οι διατάξεις του παρόντος διατάγματος αφορούν τα 
κριτήρια που εφαρμόζονται κατά τη χορήγηση, την παρά¬ 
ταση ή την τροποποίηση αδειών που χορηγούνται από το 
Υπουργείο Μεταφορών και Επικοινωνιών σε σιδηροδρο¬ 
μικές επιχειρήσεις οι οποίες είναι εγκατεστημένες ή πρό¬ 
κειται να εγκατασταθούν στην Ελλάδα εφόσον παρέχουν 
τις υπηρεσίες που προβλέπονται από το άρθρο 10 του 
Π,Δ. 324/1996 (Α’ 220), υπότιςπροϋποθέσειςτου άρθρου 
αυτού. 

2. Οι διατάξεις του παρόντος διατάγματος δεν εφαρμό- 
ζονυαι στις σιδηροδρομικές επιχειρήσεις των οποίων η 
δραστηριότητα περιορίζεται αποκλειστικά και μόνο στην 
εκμετάλλευση αστικών, προαστειακών ή περιφερειακών 
μεταφορών. 

3. Οι άδειες που έχουν χορηγηθεί σε σιδηροδρομικές ε¬ 
πιχειρήσεις από τους αρμόδιους φορείς των άλλων κρα¬ 
τών μελών της Ευρωπαϊκής Ένωσης, ισχύουν και στην 
Ελλάδα. 

Αρθρο 4 

Το Υπουργείο Μεταφορών και Επικοινωνιών είναι ο αρ¬ 
μόδιος φορέας του ελληνικού κράτους, για τη χορήγηση 
άδειων σιδηροδρομικών μεταφορών και για την εκπλή¬ 
ρωση από τις σιδηροδρομικές επιχειρήσεις των υποχρε¬ 
ώσεων που προβλέπονται στο παρόν διάταγμα. 

ΚΕΦΑΛΑΙΟ II 

Προϋποθέσεις χορήγησης άδειας 
Αρθρο 5 

1. Κάθε σιδηροδρομική επιχείρηση που είναι εγκατε¬ 
στημένη στην Ελλάδα δικαιούται τη χορήγηση άδειας α¬ 


πό το Υπουργείο Μεταφορών και Επικοινωνιών, εφόσον 
πληροί τις απαιτήσεις των διατάξεων του παρόντος δια¬ 
τάγματος. 

2. Το Υπουργείο Μεταφορών και Επικοινωνιών δεν χο¬ 
ρηγεί άδειες εκμετάλλευσης ούτε παρατείνει την ισχύ 
τους, εάν δεν πληρούνται οι απαιτήσεις των διατάξεων 
του παρόντος διατάγματος. 

3. Δεν επιτρέπεται στις σιδηροδρομικές επιχειρήσεις να 
παρέχουν υπηρεσίες σιδηροδρομικών μεταφορών που 
καλύπτονται από το πεδίο εφαρμογής του παρόντος δια¬ 
τάγματος. εάν δεν είναι κάτοχοι κατάλληλης άδειας για 
τις υπηρεσίες αυτές. 

Η άδεια που χορηγείται σε μία σιδηροδρομική επιχείρη¬ 
ση δεν δίνει από μόνη της και πρόσβαση στη σιδηροδρο¬ 
μική υποδομή. 

Άρθρο 6 

1. Κάθε σιδηροδρομική επιχείρηση πρέπει να μπορεί ν’ 
αποδείξει στο Υπουργείο Μεταφορών και Επικοινωνιών, 
ήδηπριναπό την έναρξη των δ ρ αστη ρ ιοτήτω ν της, ότι εί¬ 
ναι οε θέση να πληρεί, ανά πάσα στιγμή, ορισμένες απαι¬ 
τήσεις εντιμότητας, χρηματοοικονομικής επιφάνειας, ε¬ 
παγγελματικής ικανότητας και κάλυψης της αστικής της 
ευθύνης, όπως αυτές καθορίζονται στα άρθρα 7 έως και 
10 του παρόντος διατάγματος. 

2. Γιατους σκοπούς της προηγούμενης παραγράφου 1, 
κάθε επιχείρηση παρέχει άλατα χρήσιμα πληροφοριακά 
στοιχεία κατά την υποβολή της αίτησης για τη χορήγηση 
άδειας, αλλα επίσης και οποτεδήποτε αυτό της ζητηθεί α¬ 
πό το Υπουργείο Μεταφορών και Επικοινωνιών σύμφωνα 
μετά οριζόμενα στηπαράγραφο 1 του άρθρου 12του πα¬ 
ρόντος. 

3. Με απόφαση του Υπουργού Μεταφορών και Επικοι¬ 
νωνιών καθορίζονται τα πληροφοριακά στοιχεία της πα¬ 
ραγράφου 2 και ο τρόπος απόδειξης εκπλήρωσης των 
προϋποθέσεων της παραγράφου 1 &2 του παρόντος κα¬ 
θώς και κάθε άλλη λεπτομέρεια για την υποβολή αίτησης 
και χορήγησης άδειας. 

Άρθρο 7 

1. Ηπρουποθέσητης ενπμάτηταςγιατηνσιδηροδρομι- 
κή επιχείρηση, η οποία υποβάλλει αίτηση αδείας, δενπλη- 
ρούται, όταν έχει κηρυχθεί σε πτώχευση ή έχει τεθεί υπό 
αναγκαστική διαχείριση ή εκκαθάριση, ή όταν εκκρεμεί 
πτωχευτικός συμβιβασμός. 

2. Η προϋπόθεση της εντιμότητας, για τα αρμόδια για τη 
διαχείριση, της σιδηροδρομικής επιχείρησης, πρόσωπα η 
για τα πρόσωπα που ορίζονται από το καταστατικό ή με α¬ 
πόφαση του Διοικητικού Συμβουλίου της επιχείρησης, ό¬ 
τι εκπροσωπούντην σιδηροδρομική επιχείρηση, δενπλη- 
ρούται όταν συντρέχει ένας από τους παρακάτω λόγους: 

α) αμετάκλητη ποινική καταδίκη σε στερητική της ελευ¬ 
θερίας ποινή, τουλάχιστον τριών μηνών, για λαθρεμπο¬ 
ρία, εμπορία ή χρήση ναρκωτικών σωματεμπορία, αν¬ 
θρωποκτονία από πρόθεση, απόπειρα ανθρωποκτονίας 
από πρόθεση, απάτη κλοπή, πλαστογραφία, ληστεία και 
αλητεία. 

β) αμετάκλητη ποινική καταδίκη σε στερητική της ελευ¬ 
θερίας ποινή, τουλάχιστον τριών μηνών για παραβάσεις 
εκ δόλου η εξ αμελείας της εμπορικής νομοθεσίας. 

γ) αμετάκλητη ποινική καταδίκη σε στερητική της ελευ¬ 
θερίας πο ινή τουλάχιστον τριών μη νών για πα ραβασεις εκ 
δόλου ή εξ αμελείας των διατάξεων της κοινωνικής ή ερ- 

γατικής νομοθεσίας ή οιαδήποχε ποινική καταδίκη για πα¬ 
ραβάσεις των ανωτέρω διατάξεων, καθ’ υποτροπήν. 

δ) αμετάκλητη ποινική καταδίκη σε στερητική της ελευ¬ 
θερίας ποινή, τουλάχιστον τριών μηνών για παραβάσεις 
εκ δόλου ή εξ αμελείας των διατάξεων που ισχύουν στον 
τομέα των μεταφορών. 

ε) αμετάκλητη ποινική καταδίκη σε στερητική της ελευ¬ 
θερίας ποινή τουλάχιστον τριών μηνών για παραβάσεις εκ 
δόλου ή εξ αμελείας των διατάξεων της φορολογικής νο¬ 
μοθεσίας και του τελωνειακού κώδικα ή οιαδήποτε ποινι¬ 
κή καταδίκη για παραβάσεις των ανωτέρω διατάξεων, 
καθ’ υποτροπήν. 

Άρθρο 8 

1. Οι απαιτήσεις που αφορούν τη χρηματοοικονομική ε¬ 
πιφάνεια πληρούνται, όταν η σιδηροδρομική επιχείρηση 
που υποβάλλει την αίτηση για τη χορήγηση άδειας μπορεί 
να αποδείξει ότι είναι σε θέση να ανταποκριθεί στις τρέ¬ 
χουσες και μελλοντικές υποχρεώσεις της, που καθορίζο¬ 
νται από ρεαλιστικές εκτιμήσεις, για περίοδο 12 μηνών. 

2. Για τους σκοπούς της παραγράφου 1, κάθε αίτηση 
για άδεια συνοδεύεται τουλάχιστον από τα πληροφορια¬ 
κά στοιχεία που ορίζονται στο τμήμα I του Παραρτήματος 
του άρθρου 17. 

Άρθρο 9 

1. Οι απαιτήσεις που αφορούν την επαγγελματική ικα¬ 
νότητα πληρούνται όταν: 

α) η αιτούσα σιδηροδρομική επιχείρηση έχει ή θα έχει 
διαχειριστική οργάνωση και τις απαραίτητες γνώσεις ή 
/και την πείρα για την ασφαλή και αξιόπιστη άσκηση επι¬ 
χειρησιακού ελέγχου καιεποπτείας όσον αφορά το είδος 
των υπηρεσιών που ορίζονται στην άδεια εκμετάλλευσης. 

β) τα μέλη του προσωπικού ασφαλείας, και ιδίως οι ο¬ 
δηγοί, διαθέτουν άλα τα απαιτούμενα προσόντα και 

γ) το προσωπικό, το τροχαίο υλικό και η οργάνωσή της 
μπορούν να εξασφαλίσουν υψηλό επίπεδο λειτουργικής 
ασφάλειας. 

2. Για τους σκοπούς της παραγράφου 1, κάθε αίτηση 
για άδεια συνοδεύεται τουλάχιστον από τα πληροφορια¬ 
κά στοιχεία που ορίζονται στο τμή μα 11 του παραρτήματος 
του άρθρου 17. 

3. Με απόφαση του Υπουργού Μεταφορών και Επικοι¬ 
νωνιών καθορίζονται τα δικαιολογητικά που πρέπει να υ¬ 
ποβάλλονται ούτως ώστε να αποδεικνύεται ότι το προσω¬ 
πικό διαθέτει τα απαιτούμενα προσόντα ανάλογα με την 
ειδικότητά του. 

Άρθρο 10 

Κάθε σιδηροδρομική επιχείρηση πρέπει να είναι επαρ- 
κώς ασφαλισμένη ή να έχει προβεί σε ανάλογες ρυθμί¬ 
σεις, ώστε να καλύπτεται κατ’εφαρμογή της εθνικής και 
διεθνούς νομοθεσίας από πλευράς αστικής ευθύνης α¬ 
τυχημάτων. ιδίως όσον αφορά τους επιβάτες, τις απο¬ 
σκευές, το φορτίο, το ταχυδρομείο και τους τρίτους. 

ΚΕΦΑΛΑΙΟ III 
Ισχύς της άδειας 

Άρθρο 11 

1. Η άδεια ισχύει ενόσω η σιδηροδρομική επιχείρηση εκ- 
πληρώνει τις υποχρεώσεις που καθορίζονται με το παρόν 
διάταγμα. 


Ο Υπουργός Μεταφορών και Επικοινωνιών μπορεί με α¬ 
πόφασή του να καθορίσει τακτά διαστήματα επανεξέτα¬ 
σης των αδειών, που δεν θα υπερβαίνουν την πενταετία. 

2. Η χορηγούμενη άδεια μπορεί να περιλαμβάνει ειδι¬ 
κές διατάξεις για την αναστολή ή την ανάκλησή της. 

Άρθρο 12 

1. Αν υπάρχουν σοβαρές αμφιβολίες σχετικά με το αν 
συγκεκριμένη σιδηροδρομική επιχείρηση, στην οποία έ¬ 
χει χορηγηθεί άδεια, πληρεί τις απαιτήσεις του παρόντος 
διατάγματος και ιδίως του άρθρου 6, το Υπουργείο 
Μεταφορών και Επικοινωνιών, μπορεί, οποτεδήποτε, να 
εξετάσει αν πράγματι πληρούνται αυτές οι απαιτήσεις. 

Εφόσον από την εξέταση αυτή κριθεί ότι η σιδηροδρο¬ 
μική επιχείρηση δεν μπορεί πλέον να ανταποκριθεί στις 
παραπάνω απαιτήσεις, τότε το Υπουργείο Μεταφορών 
και Επικοινωνιών αναστέλλει ή ανακαλεί την χορηγηθείσα 
άδεια. 

2. Σε κάθε περίπτωση που το Υπουργείο Μεταφορών και 
Επικοινωνιών κρίνει ότι υπάρχουν σοβαρές αμφιβολίες 
για την τήρηση των απαιτήσεων του παρόντος διατάγμα¬ 
τος από σιδηροδρομική επιχείρηση στην οποία χορηγή¬ 
θηκε άδεια από φορέα άλλου κράτους μέλους, τότε ενη¬ 
μερώνει σχετικά και χωρίς καθυστέρηση τον φορέα αυτό 
για την ύπαρξη των παραπάνω αμφιβολιών. 

3. Υπό την επιφύλαξη της παραγράφου 1, όταν μια ά¬ 
δεια αναστέλλεται ή ανακαλείται επειδή η επιχείρηση δεν 
πληρεί τις απαιτήσεις χρηματοοικονομικής επιφάνειας το 
Υπουργείο Μεταφορών και Επικοινωνιών μπορεί να χορη¬ 
γεί προσωρινή άδεια μέχρις ότου η σιδηροδρομική επι¬ 
χείρηση αναδιοργανωθεί οικονομικά, με την προϋπόθεση 
άτι δεν διακυβεϋεταιη ασφάλεια. 

Η προσωρινή άδεια που χορηγείται δεν μπορεί να έχει ι¬ 
σχύ πέραν του εξαμήνου από την ημερομηνία έκδοσής 
της. 

4. Εάν μια σιδηροδρομική επιχείρηση διακόψει τη δρα¬ 
στηριότητα της επί έξη μήνες ή δεν την αρχίσει μέσα σε έ¬ 
ξη μήνες μετά την χορήγηση της άδειας το Υπουργείο 
Μεταφορών και Επικοινωνιών μπορεί να αποφασίσει ότι 
απαιτείται η υποβολή νέας αίτησης ή ότι η άδεια ανα¬ 
στέλλεται. 

Στην περίπτωση έναρξης δραστηριοτήτων, η σιδηρο¬ 
δρομική επιχείρηση μπορεί να ζητήσει να της οριστεί μία 
μεγαλύτερη προθεσμία, λαμβάνοντας υπόψη την ιδιαιτε¬ 
ρότητα των υπηρεσιών που θα παρέχει. 

5. Το Υπουργείο Μεταφορών και Επικοινωνιών μπορεί 
να απαιτήσει από μια σιδηροδρομική επιχείρηση στην ο¬ 
ποία έχει χορηγήσει άδεια να του υποβάλει εκ νέου την ά¬ 
δεια αυτή για νέα έγκριση, σε περίπτωση μεταβολής η ο¬ 
ποία επηρεάζει την νομική κατάσταση της επιχείρησης ι¬ 
δίως δε σε περίπτωση συγχωνεύσεων ή εξαγορών ή της 
απόσχισης ενός τμήματος της επιχείρησης. Η υπόψη σι¬ 
δηροδρομική επιχείρηση έχει το δικαίωμα να συνεχίσει 
τις δραστηριότητες της, εκτός αν το Υπουργείο Μεταφο¬ 
ρών και Επικοινωνιών κρίνει ότι διακυβεύεται η ασφάλεια. 
Στην περίπτωση αυτή, η σχετική απόφαση π ρέπει να είναι 
δεόντως αιτιολογημένη. 

6. Αν μια σιδηροδρομική επιχείρηση προτίθεται να με- 
ταβάλει ή να επεκτείνει τις δραστηριότητες της σε σημα¬ 
ντικό βαθμό, θα πρέπει να υποβάλει την άδεια της στο 
Υπουργείο Μεταφορών και Επικοινωνιών για επανεξέτα¬ 
ση. 

7. Το Υπουργείο Μεταφορών και Επικοινωνιών δεν επι- 

τρέπει σε μια σιδηροδρομική επιχείρηση εναντίον της ο¬ 
ποίας έχει κινηθεί πτωχευτική διαδικασία ή έχει εκδοθεί 
κατ’ αυτής απόφαση αναγκαστικής εκκαθάρισης ή ανα¬ 
γκαστικής διαχείρισης ή πτωχευτικού συμβιβασμού να 
διατηρήσει την άδεια, εάν πεισθεί ότι δεν υπάρχουν ρεα¬ 
λιστικές προοπτικές ικανοποιητικής χρηματοοικονομικής 
ανάκαμψης της επιχείρησης μέσα σε εύλογο χρονικό διά¬ 
στημα. 

8. Το Υπουργείο Μεταφορών και Επικοινωνιών ενημε¬ 
ρώνει αμέσως την Επιτροπή όταν αναστέλλει, ανακαλεί ή 
τροποποιεί μια άδεια. Η Επιτροπή ενημερώνει τα άλλα 
κράτη-μέλη. 

Αρθρο 13 

Πέραν από τα οριζόμενα στο παρόν διάταγμα, μια σι¬ 
δηροδρομική επιχείρηση πρέπει επίσης να συμμορφώνε¬ 
ται με τις εθνικές νομοθετικές διατάξεις, εφόσον δεν α¬ 
ντιβαίνουν προς το κοινοτικό δίκαιο και οι οποίες εφαρ¬ 
μόζονται χωρίς διάκριση,ιδίως όσον αφορά: 

- τις ειδικές τεχνικές και λειτουργικές απαιτήσεις για 
τις σιδηροδρομικές υπηρεσίες 

- τις απαιτήσεις ασφάλειας για το προσωπικό, το τρο¬ 
χαίο υλικό και την εσωτερική οργάνωση της επιχείρησης. 

- τις διατάξεις που αφορούν την υγεία, την ασφάλεια, 
τις κοινωνικές προϋποθέσεις και τα δικαιώματα των ερ¬ 
γαζομένων και των καταναλωτών. 

Άρθρο 14 

Οι σιδηροδρομικές επιχειρήσεις πρέπει να συμμορφώ¬ 
νονται με τις συμφωνίες περί διεθνών σιδηροδρομικών 
μεταφορών που ισχύουν στα κράτη-μέλη λειτουργίας 
τους. 

ΚΕΦΑΛΑΙΟ IV 
Μεταβατική διάταξη 

Άρθρο 15 

Στις σιδηροδρομικές επιχειρήσεις, που παρέχουν σιδη¬ 
ροδρομικές υπηρεσίες κατά την ημερομηνία που τίθεται 
σε ισχύ το παρόν διάταγμα, παρέχεται μεταβατική περίο¬ 
δος 12 μηνών για να συμμορφωθούν με τις διατάξεις του. 
Το δικαίωμα αυτό της 12μή νου μεταβατικής περιόδου δεν 
ισχύει για τις διατάξεις εκείνες που θα μπορούσαν να έ¬ 
χουν επιπτώσεις στην ασφάλεια των σιδηροδρομικών υ¬ 
πηρεσιών. 

ΚΕΦΑΛΑΙΟ V 
Τελικές διατάξεις 

Άρθρο 16 

Το Υπουργείο Μεταφορών και Επικοινωνιών αποφασί¬ 
ζει επί της αίτησης χορήγησης άδειας που του υποβάλλε¬ 
ται, το συντομώτερο δυνατον-και πάντως οχι πέραν των 
τριών μηνών από την υποβολή όλων των αναγκαίων πλη¬ 
ροφοριών, ιδίως των αναφερομένων στο παράρτημα, α¬ 
φού λάβει υπόψη όλα τα διαθέσιμα στοιχεία. 

Η απόφαση ανακοινώνεται στην αιτούσα σιδηροδρομι¬ 
κή επιχείρηση και σε περίπτωση απόρριψης, αναφέρο- 
νται οι σχετικοί λόγοι. 


Άρθρο 17 

Προσαρτάται στο παρόν διάταγμα, ως αναπόσπαστο 
μέρος αυτού, το πιό κάτω παράρτημα , το κείμενο του ο¬ 
ποίου έχει ως ακολούθως: 

ΠΑΡΑΡΤΗΜΑ 

I. Πληροφορίες που προβλέπσνται στο άρθρο 8 παρά¬ 
γραφος 2 

1. Η εξέταση της χρηματοοικονομικής επιφάνειας 
πραγματοποιείται βάσει των ετήσιων λογαριασμών της ε¬ 
πιχείρησης και για τις επιχειρήσεις που ζητούν άδεια και 
δεν είναι σε θέση να παρουσιάσουν αυτούς τους λογα¬ 
ριασμούς βάσει του ετήσιου ισολογισμού. Για την εξέτα¬ 
ση αυτή πρέπει να παρασχεθούν λεπτομερείς πληροφο¬ 
ρίες ιδίως για τα ακόλουθα στοιχεία: 

α) διαθέσιμοι χρηματοοικονομικοί πόρου περιλαμβανό¬ 
μενων τραπεζικών καταθέσεων, προκαταβολών επί τρέ¬ 
χοντος λογαριασμού και δανείων 

β) κεφάλαιο και στοιχεία του ενεργητικού ρευστοποιή¬ 
σιμα ως εγγύηση 

γ) κεφάλαιο εκμετάλλευσης 

δ) σχετικά έξοδα, περιλαμβανομένων εξόδων κτήσης 
και προκαταβολών επί οχημάτων οικοπέδων, κτιρίων, ε¬ 
γκαταστάσεων και τροχαίου υλικού 

ε) βάρη επί των περιουσιακών στοιχείων της επιχείρη¬ 
σης 

2. Ο αϊτών δεν διαθέτει την απαιτούμενη χρηματοοικο¬ 
νομική επιφάνεια ιδίως όταν είναι υπερήμερος όσον αφο¬ 
ρά την καταβολή σημαντικών ποσών εκ φόρου ή κοινωνι¬ 
κών εισφορών, στα πλαίσια της δραστηριότητας του. 

3. Η χρηματοοικονομική επιφάνεια είναι δυνατόν να α- 
ποδεικνύεται με την υποβολή έκθεσης πραγματογνωμο¬ 
σύνης και κατάλληλων εγγράφων από τράπεζα, δημόσιο 
ταμιευτήριο, οικονομικό ελεγκτή ή ορκωτό λογιστή. Τα 
έγγραφα αυτά πρέπει να περιλαμβάνουν πληροφορίες 
σχετικά με τα στοιχεία που αναφέρονται στο σημείο 1. 

II. Πληροφορίες που καθορίζονται στο άρθρο 9 παρά¬ 
γραφος 2 

1. Πληροφορίες για τη φύση και τη συντήρηση του τρο¬ 
χαίου υλικού, κυρίως σε ότι αφορά τους κανόνες ασφα¬ 
λείας. 

2. Πληροφορίες για τα προσόντα του προσωπικού που 
είναι υπεύθυνο για την ασφάλεια και τον συγκεκριμένο 
τρόπο κατάρτισης του προσωπικού. 

Αρθρο 18 
Έναρξη ισχύος 

Η ισχύς του παρόντος αρχίζει από την ημερομηνία της 
δημοσίευσής του στην Εφημερίδα της Κυβερνήσεως. 

Στον Υφυπουργό Μεταφορών και Επικοινωνιών αναθέ¬ 
τουμε τη δημοσίευση και εκτέλεση του παρόντος Προ¬ 
εδρικού Διατάγματος. 

Αθήνα, 26 Μαρτίου 1998 
0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ ΣΓΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑ! ΥΦ. ΜΡΤΑΦΟΡΟΝ ΚΑ! ΕΠ 5 Κ0ΙΝ0\·0Ν 

ΓΙΑΝ. ΠΑΠΑΝΤΩΝΙΟΥ ΕΜΜΑΝ. ΛΟΥΚΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Η * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 1Β8, 1ος όρ. -Τ.Κ. 546 55 (031) 423 956 

5225 713 ΠΕΙΡΑΙΑΣ 4136 402 

5249 547 Νικήτα 6-8 Τ.Κ. 185 31 4171 307 

5239 762 ΠΑΤΡΑ (061)271 249 

5248 141 Κορίνθου 327 Τ.Κ. 262 23 224 581 

5248 188 ΙΩΑΝΝΙΝΑ 

5248 785 Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

5248 320 Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α,Ε. Προϋπολογισμού 

Κ.Α,Ε. εσόδου υπέρ 

2531 

ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 >. 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 * 

3.500 - 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ.Δ, (Διορισμοί κ.λπ. προσωπικού Ν.Π.Δ,Δ.) 

15.000 » 

750 » 

Παράρτημα ( Πίνακες επιτυχόντων διαγωνισμών κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 »> 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων ΑΧΕ.Π. 

10.000 » 

500 » 

Ανωνύμων Εταιρειών & Ε.Π.Ε. 

250.000 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) τσ 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















